Hörð átök blasa við á vinnumarkaði í haust með mörg hundruð samninga lausa, segir formaður VR. Hann sakar stjórvöld um andvaraleysi gagnvart svo alvarlegri stöðu. Margt bendi til þess að kaupmáttur sé að minnka mun meira en tölur gefi til kynna. VR hafi varað við þessari stöðu í heilt ár.
Verðbólgan er komin í rétt tæp tíu prósent hér á landi og stýrivextir Seðlabankans hafa hækkað jafnt og þétt síðustu misserin og eru komnir í 4,75 prósent. Á sama tíma hefur kaupmáttur minnkað umtalsvert og í nýrri Hagsjá Landsbankans segir að kaupmáttur launa hafi minnkað um 0,9 prósent á milli júlí á þessu ári og júlí í fyrra. Flestir finna fyrir þessum staðreyndum á eigin skinni en samkvæmt hagfræðingum bankans hefur kaupmáttur á Íslandi ekki verið minni síðan í desember 2020 og talið víst að hann haldi áfram að minnka á næstu mánuðum. Yfir 300 kjarasamningar meirihluta launþega á íslenskum vinnumarkaði eru lausir á næstu mánuðum. Ragnar Þór Ingólfsson er formaður VR.
okkar fyrstu viðbrögð eru bara í takti við það sem við höfum varað við, alveg frá því síðasta haust alveg í hvað stefndi við höfum bent á að allar spár bæði Seðlabankans og greiningadeilda bankanna hafi verið mjög vanmetnar miðað við þá stöðu sem við vorum að greina sömuleiðis varðandi kaupmáttinn það er margt sem bendir til þess að staðan sé miklu verri hjá ákveðnum hópum heldur en þessar tölur gefi til kynnar
Ragnar Þór segir blasa við að aðgerðir stjórnvalda hafi ekki gengið nógu langt og sakar stjórnvöld um algert grandaleysi gagnvart alvarlegri stöðu.
Ertu að tala um andvaraleysi stjórnvalda? já ef aðgerðir fylgja ekki orðum það hefur verið meira um nefndir en efndir ef hægt er að segja sem svo
hvaða stöðu sérðu fyrir þér í haust á vinnumarkaði með svo marga samninga lausa? ég sé í rauninni ekkert annað en að það stefni í mjög hörð átök miðað við hvernig stjórnvöld hafa metið stöðuna þannig að það þurfi ekki að grípa til aðgerða til þess að sporna við verðbólgunni miðað við að stjórnvöld hafa algjörlega verið með hendur fyrir aftan bak varðandi húsnæðismarkaðinn og sömuleiðis Seðlabankinn sem er að keyra upp stýrivexti og er í rauninni að hella olíu á þennan eld sem við erum að horfa á okkar félagsmenn standa í núna.
Stjórnvöld eru grandalaus gagnvart vaxandi verðbólgu og minnkandi kaupmætti, segir formaður VR. Samtökin hafi varað við þessari stöðu lengi. Hörð átök blasi við á vinnumarkaði í haust.